รอลุ้นคู่รักนักกีฬา ลมกรดมิ้ว แอบปลื้ม น้องไหม
แฟนกีฬารอลุ้น มิ้ว จิระพงศ์ มีนาพระ ลมกรดทีมชาติไทยคนดัง จ่อเป็นคนรู้ใจของ ไหม ธนีกาญจน์ แดงดา ศูนย์หน้าทีมฟุตบอลหญิงไทย น้องสาวของ มุ้ย ธีรศิลป์ แดงดา หลังทั้งคู่โพสต์ภาพหวานคู่กันอย่างใกล้ชิดในร้านอาหารแห่งหนึ่ง โดยฝ่ายชายยอมรับแอบปลื้มกันตั้งแต่เจอครั้งแรกเมื่อ 2 ปีก่อน,เป็นนักกีฬาอีกคู่ที่กำลังอยู่ในช่วงดูๆ กันอยู่ สำหรับ มิ้ว จิระพงศ์ มีนาพระ ลมกรดชื่อดังของไทย เจ้าของ 3 ทอง วิ่ง 100 ม. ชาย, 200 ม. ชายและ 4×100 ม. ชาย ในซีเกมส์ ครั้งที่ 27 ประเทศเมียนมา ที่มีรูปลงในโซเชียลกับ ไหม ธนีกาญจน์ แดงดา กองหน้าทีมฟุตบอลหญิงทีมชาติไทย ชุดลุยศึกฟีฟ่า วีเมนส์ เวิลด์ คัพ 2015 ที่ประเทศแคนาดา หลังจากทั้งคู่ไปรับประทานอาหารที่ร้านแห่งหนึ่งย่านนนทบุรีเมื่อวันพุธที่ผ่านมา,โดย มิ้ว จิระพงศ์ มีนาพระ เผยกับผู้สื่อข่าวว่า ตนเจอกับไหมเมื่อ 2 ปีที่แล้ว ที่การกีฬาแห่งประเทศไทย ตอนนั้นไปทดสอบสมรรถภาพ ก็แอบปลื้มมาเรื่อยๆ และก็ได้มีโอกาสคุยกัน แต่ก็ยังคุยกันแบบเพื่อน แต่ก็เจอกันบ่อยขึ้นเพราะว่าตนชอบเชียร์ทีมเอสซีจี เมืองทอง ยูไนเต็ด ก็จะไปดูบ่อยๆ ก็เลยได้เจอกัน และแมตช์ที่คุยและตนก็ตามจีบก่อนจะขอดูใจกับเขาก็คือ แมตช์ระหว่างเอสซีจี เมืองทอง กับบีอีซี เทโรศาสน,ผมเป็นคนขอเขาดูใจพร้อมทั้งพิสูจน์ตัวเอง ว่าจะดีพอสำหรับเขา 1 เดือนที่ผ่านมา ต้องยอมรับว่าเขาเข้าใจทุกอย่างเนื่องจากเป็นนักกีฬาเหมือนกัน ดังนั้นเรื่องเวลาปกติแล้ว ถ้าเป็นคนทั่วไปจะมีปัญหาเรื่องนี้ แต่เขาไม่มีเลย เพราะเราต่างคนต่างก็ต้องทำหน้าที่เพื่อชาติ ตอนนี้ก็ถือว่าเราก็เป็นกำลังใจให้กันและกัน,โดยปลายเดือนเมษายนนี้ตนก็จะไปเก็บตัวฝึกซ้อมล่าโควตาโอลิมปิกเกมส์ที่ประเทศเยอรมนี ก็จะไปหลายเดือนอยู่ ไหมก็เป็นกำลังใจให้ และเขาก็ต้องเก็บตัวฝึกซ้อมเหมือนกัน ส่วนในเฟซบุ๊ก ชื่อย่อ jm3 กับ td19 มาจากชื่อของเรา 2 คน จิระพงศ์ มีนาพระ ไม้สาม และธนีกาญจน์ แดงดา เบอร์ 19,ขณะที่ ไหม ธนีกาญจน์ แดงดา ที่เข้าประกวดไทยแลนด์ ซุปเปอร์โมเดล คอนเทสต์ 2015 และเป็นน้องสาวของธีรศิลป์ แดงดา กองหน้า เอสซีจี เมืองทองฯ ได้ออกมาบอกว่า ช่วงที่ไปร้านอาหารเมื่อวันที่ 20 เม.ย.ที่ผ่านมา มีเพื่อนไปกันอีกหลายคน ซึ่งหนูกับเขา (จิระพงศ์ มีนาพระ) รู้จักกันมาตั้งแต่ 2-3 ปีที่แล้ว หลังจากเจอกันที่ กกท. ก็มีการพูดคุยสารทุกข์สุกดิบหรือคอมเมนต์ในอินสตาแกรมเพื่อให้กำลังใจกันบ้าง,อย่างไรก็ตาม ภาพที่ออกมานั้นหลายคนอาจจะคิดว่าเราเป็นแฟนกัน แต่ตอนนี้เรายังไม่ได้ใช้คำนั้น เพราะหนูเองเป็นคนแมนๆอยู่แล้ว อย่างเวลาเจอตังค์ (สารัช อยู่เย็น) ก็จะมีการกอดคอตามประสาเพื่อน ส่วนที่เขาได้เข้าไปดูเกมเอสซีจี เมืองทองฯ กับบีอีซี เทโรฯ ยอมรับว่าไปจริง แต่เขาพาเพื่อนมาอีกหลายคน ซึ่งคุณพ่อและคุณแม่ของหนูก็รับทราบว่าเขาคือนักวิ่งเหมือนกัน และท่านทั้งสองคนก็ไม่ได้ว่าอะไร,แต่ตอนนี้หนูอยากจะคุยกับเขาเหมือนเพื่อนไปก่อน ยังไม่มีวี่แววว่าจะเป็นแฟน เพราะเราไม่ได้ตกลงกันในเรื่องนี้ แม้ว่าจะมีการไลน์หากันบ่อย ทว่าก็ต้องอยู่ในสายตาของครอบครัวอีกทางหนึ่ง อย่างไรก็ตาม ยอมรับว่าเป็นเพื่อนผู้ชายที่สนิทที่สุดในตอนนี้ แม้ว่าเขาจะมีอายุห่างกับหนู 5-6 เดือน สาวไหมกล่าวในตอนท้าย
แฟนกีฬารอลุ้น มิ้ว จิระพงศ์ มีนาพระ ลมกรด ทีมชาติไทยคนดัง จ่อเป็นคนรู้ใจของ ไหม ธนีกาญจน์ แดงดา ศูนย์หน้าทีมฟุตบอลหญิงไทย น้องสาวของ มุ้ย ธีรศิลป์ แดงดา โดยฝ่ายชายยอมรับแอบปลื้มกันตั้งแต่เจอครั้งแรกเมื่อ 2 ปีก่อน
จิระพงศ์ มีนาพระ,ธนีกาญจน์ แดงดา,ข่าวกีฬา,ข่าว,ไทยรัฐออนไลน์